text: [{"text_idx": "#000007", "text": "Uban nga nagkugi sa mga programa ang Office of the Provincial Agriculture, Office of the Provincial Veterinarian ug ubang esensiyal nga buhatan sa probinsiya."}, {"text_idx": "#000008", "text": "Gipresentar ni Yap ang mga programa ug proyekto atol sa pagtugyan ni Dar sa P387 milyones nga makinarya sa panguma, refrigerated dairy van, ubang kahimanan ug tabang sa agri-fishery, ayuda sa virgin coconut oil processing ug daghan pang suporta didto sa Kapitolyo niadtong Biyernes."}, {"text_idx": "#000010", "text": "Tungod sa katakus ug kakugi ni Yap ug kaubanan sa probinsiya, dihadiha nga giapil sa kalihim ang Bohol sa programa sa DA nga Province-led Agriculture and Fisheries Extension Service (PAFES)."}, {"text_idx": "#000011", "text": "Nadani si Dar sa agresibong panglantaw ni Yap di lang sa kaugmaran sa agrikultura apan sa kinatibuk-ang industriya sa produksyon sa pagkaon."}, {"text_idx": "#000012", "text": "\u201cI am happy to say that with a governor like Art, may direksiyon ang Bohol lalo na sa sektor ng agrikultura,\u201d matud sa kalihim."}, {"text_idx": "#000014", "text": "Ang naglalain-laing farm equipment nga gi-turn over dakog ikatabang sa pagpakunhod sa gasto gikan sa pagtikad sa uma ngadto sa pag-ani samtang mopausbaw sa abot o produksyon."}, {"text_idx": "#000015", "text": "Menos ang gugma o kadasig sa batan-ong sektor sa panguma gumikan sa kahago sa pagtikad nga kabaw ray saligan kay way makinarya sama sa traktor."}, {"text_idx": "#000016", "text": "Gikalipay ni Dar ang pag-alayon sa DA ug kagamhanan sa Bohol samtang iyang gipasalig ang dugang nga mga pondo."}]